VC દ્વારા લંપટ પ્રો. પંચાલને રજા પર ઉતારી દેવા કર્યો આદેશ, HOD કહ્યું મને કોઈ પ્રકારની સૂચના નથી આપી રાજકોટ: સૌરાષ્ટ્ર યુનિવર્સિટીના બાયોસાયન્સ ભવનના લંપટ પ્રોફેસરે પીએચ.ડી.ની વિદ્યાર્થિનીની જાતીય સતામણી કર્યાના ચકચારી પ્રકરણમાં ઇન્ચાર્જ કુલપતિ ડો.નિલામ્બરીબેન દવેએ ‘કોઇનું મારી પર દબાણ નથી અને કોઇની શેહ-શરમ વગર જવાબદાર સામે પગલાં લેવાશે, મહિલા તરીકે મારી જવાબદારી મહિલાઓની સુરક્ષા પ્રત્યે વધી જાય છે’ તેવી સુફિયાણી વાતો કર્યા બાદ પ્રોફેસર નિલેશ પંચાલને રજા પર ઉતારી દેવાશે તેવી જાહેરાત કરી હતી, પરંતુ બાયોસાયન્સ ભવનના વડાને કુલપતિ કોઇ સૂચના આપે તે પૂર્વે જ લંપટ પ્રોફેસર નિલેશ પંચાલ આશ્વર્યજનક રીતે બે દિવસની રજા પર ઉતરી ગયો હતો જેનાથી કુલપતિ હજુપણ રાજરમત રમી રહ્યા છે તે સ્પષ્ટ બન્યું છે.કોઇની પણ શેહ-શરમ વગર જવાબદાર સામે પગલાં લેવાશે તેવી શેખી મારનાર કુલપતિની હજુ પણ રાજરમતઇન્ચાર્જ કુલપતિ ડો.નિલામ્બરીબેન દવેએ મંગળવારે બપોરે 4.22 વાગ્યે દિવ્ય ભાસ્કર સાથેની વાતચીતમાં લંપટ પ્રોફેસર નિલેશ પંચાલને રજા પર ઉતારી દેવા બાયોસાયન્સ ભવનના વડા ડો.એસ.પી.સિંઘને આદેશ કરાશે તેમ જણાવ્યું હતું.